stanford-oval/wikipedia huggingface dataset:
אה"מ די (1832)
לקריאה נוספת

Colledge, J.J. Colledge (2020). Ships of the Royal Navy. Revised and updated by Lt Cdr Ben Warlow and Steve Bush. Barnsley, Seaforth Publishing.
Brown, David K. (1990). Before the ironclad. London, Conway Maritime Press.
Brown, David K. (1993). Paddle Warships, the earliest steam powered fighting ships, 1815-1850.
Busk, Hans (1859). The Navies of the World. Routledge, Warnes and Routledge.
Clowes, W. Laird (1897). The Royal Navy : a history from the earliest times to the present. London, Sampson Low, Marston. Vol. 6. Digitized copy in Internet Archive.
Greenhill, Basil and Ann Giffard (1994). Steam, Politics and Patronage, the transformation of the Royal Navy 1815-1854. London, Conway Maritime Press.
Lyon, David and Rif Winfield (2004). The Sail & Steam Navy List, All the Ships of the Royal Navy 1815 to 1889. London, Chatham Publishing. Part I, Chapter 3.
UK National Archives catalogue, ADM 53/444, Log of HMS Dee, 9 June 1832 – 27 May 1834.
Winfield, Rif (2014). British Warships in the Age of Sail (1817 – 1863). England, Seaforth Publishing (e-book). Chapter 11 Steam Paddle Vessels, Vessels acquired from 1 January 1817, 'Dee'.
הערות שוליים

↑  Lyon Winfield (2004), p. 28.
↑  Greenhill and Giffard (1994), p. 49
1 2 3 4  Lyon Winfield (2004), pp. 149–150.
1 2 3 4 5 6 7 8 9 10  Winfield (2014), Chapter 11.
1 2  Brown (1993), p. 51.
↑  8 lbs in: Model of HMS 'Dee' Engines in the Science Museum.
↑  הספק נומינלי (nominal horsepower) הוא ההספק התאורטי שמפתח מנוע קיטור כשהוא פועל בלחץ קיטור סטנדרטי של 7 ליברות לאינץ' מרובע ולא בלחץ הקיטור הממשי השורר בצילינדר שלו. פרמטר זה שימש לאומדן ההספק של מנועי קיטור במאה ה-19. ההספק חושב על פי הנוסחה: 7 ליברות לאינץ' מרובע x שטח הבוכנה באינצ'ים מרובעים x מהירות הבוכנה הממוצעת ברגל לשנייה חלקי 33,000.
↑  Brown (1993), p. 188.
↑  Model of HMS 'Dee' engines in The Science Museum, London.
↑  Busk (1859), p. 152.
↑  Clowes (1894), pp. 270-271.
↑  Brown (1993), p. 53.
אטארי 2600

| --- | --- |


 יצרן:  Atari, Inc.
 דור:  דור שני
 יצא לראשונה:  ספטמבר 1977
 הפסקת הייצור:  1992
 מעבד:  MOS 6507 
 אחסון:  מחסניות משחק
 יחידות שנמכרו:  30 מיליון
 המשחק הנמכר ביותר:  פאק-מן
 מודל קודם:  Atari Home Pong series 
 מודל אחריו:  Atari  5200
 
אטארי 2600 (ידועה גם כ:אטארי VCS) היא קונסולת משחקי וידאו ביתית שפותחה על ידי Atari Inc. היא הפעילה חומרה ומשחקים מבוססי מיקרו-מעבד המאוחסנים על מחסניות משחק (ROM) הניתנות להחלפה, פותחו עבורה יותר מ־500 משחקים שונים שמה המקורי היה אטארי VSC, ולאחר צאת הקונסולה אטארי 5200, שונה שמה לאטארי 2600.
היסטוריה

המוצר המשמעותי הראשון של אטארי היה פונג, כמשחקי ארקייד ב-1972.
ב-1975 הציגה אטארי גרסה ביתית של המשחק, אחת הקונסולות הביתיות הראשונות. הן משחקי הארקייד והן הגרסה הביתית התבססו על "לוגיקה דיסקרטית" ומימשו את המשחקים ישירות בחומרה. המשמעות היא שכל קונסולה כזו יכולה להציג משחק אחד או מספר מוגבל של משחקים שנבנו לחומרה, אך אינה יכולה לשמש לכל משחק אחר.
אחרי הצגת המיקרו-מעבד המעשי הראשון, וליתר דיוק, המיקרו מעבד המעשי הראשון שמחירו מאפשר שימוש בקונסולת משחק המיועדת לשוק הביתי, המעבד 6502 האפשרות להשתמש במעבד כללי במקום חומרה ייעודית נפתחה. לתצורה כזו יש יתרונות ניכרים הן עבור היצרן והן עבור הצרכנים: פלטפורמת חומרה אחת יכולה להציג מספר לא מוגבל של משחקים, וכדי לרכוש משחק חדש הצרכן לא צריך לרכוש את הקונסולה כולה, אלא רק את התוכנה שמממשת אותו.
מנכ"ל אטארי, נולן בושנל חיפש דרך לפתח מערכת משחק מבוססת מיקרו מעבד, הן לשוק הארקייד והן לשוק הביתי. כדי להוזיל את המחיר, MOS פיתחה עבור הפרויקט גרסה זולה אף יותר של המעבד, 6507, שהייתה למעשה מבוססת על סיליקון זהה, וההבדל הוא המארז: מארז בן 40 רגליים ב-6502 הוחלף במארז קטן וזול יותר, בן 28 רגליים בלבד. פותח אב טיפוס תחת שם הקוד Stella על ידי חברת הבת Cyan Engineering של אטארי, אולם בהיעדר מימון להשלמת הפרויקט, בושנל מכר את אטארי לוורנר תקשורת ב-1976.
הקונסולה הושקה בשנת 1977 עם תשעה משחקים ברזולוציה נמוכה על מחסניות 2 KB. ההצלחה הראשונית של הקונסולה באה בעקבות ההמרה של משחק הארקייד Space Invaders של Taito בשנת 1980. ההצלחה והפופולריות הרבה הובילה לפתיחת אולפני פיתוח חדשים ביניהם Activision ומפתחים נוספים, ולתחרות מצד יצרניות הקונסולות Mattel ו-Coleco. נפח המשחקים גדלו לשימוש פי ארבעה או יותר מגודל האחסון של משחקי ההשקה עם גרפיקה ומשחקיות מתקדמים משמעותית ממה שהמערכת תוכננה עבורם, כמו !pitfall של Activision.
עד 1982, אטארי 2600 הייתה מערכת המשחקים השלטת בצפון אמריקה. התחרות העיקרית שלה מצד קונסולות אחרות היו בעיקר ה-Intellivision ו-ColecoVision, אולם החלטות גרועות של הנהלת אטארי פגעו הן במוניטין של הקונסולה והן של החברה, ובעקבות יציאתם של שני משחקים מצופים עבור ה-2600 משחק הארקייד Pac-Man ו-E.T. the Extra-Terrestrial. פק-מן הפך למשחק הנמכר ביותר ב-2600, אך אכזב רבים מהמעריצים שראו בו גרסה נחותה משמעותית מזו של הארקייד. אי.טי. - חבר מכוכב אחר, שווק לקראת עונת הקניות של החגים, ובגלל זמן מועט למדי שניתן למפתחים הוא הפך לכישלון מסחרי ואף זכה לתואר 'משחק הווידאו הגרוע בעולם'. שני המשחקים, ושפע של משחקים ירודים נוספים של מפתחים צד שלישי, היו הגורמים להפסקת הרלוונטיות של אטארי בשוק הקונסולות, ותרמו להתרסקות משחקי הווידאו של 1983.
ההשקה, הכישלון ההתחלתי, וההצלחה

הקונסולה הוצגה לראווה ב-4 ביוני 1977, בתערוכת הקיץ לצרכנות אלקטרוניקה עם תוכניות לשחרור קמעונאי באוקטובר. עם זאת, אטארי נתקלה בבעיות ייצור במהלך הבדיקות הראשוניות שלה, בעיקר בגלל השימוש במחסניות משחק.
לבסוף בספטמבר 1977 הקונסולה הושקה במחיר של 199 דולר (שווה ערך לכ-1,000 דולר ב-2023), עם שני ג'ויסטיקים ומחסנית המשחק Combat. שמונה משחקים נוספים נמכרו בנפרד. רוב משחקי ההשקה התבססו על משחקי ארקייד שפותחו על ידי אטארי או חברת הבת Kee Games, לדוגמה, Combat התבססה על Kee's Tank (1974) ועל 1975.
במהלך 1977 אטארי מכרה בין 350,000 ל-400,000 יחידות Atari VCS, ההשקה לא הייתה מוצלחת במיוחד בעיקר בגלל חוסר ההכרות של הצרכנים עם קונסולות משחק שניתן להחליף בהם מחסניות משחק, טכנולוגיה שהייתה חדישה באותו זמן.
בשנת 1978 מכרה אטארי רק 550,000 מתוך 800,000 המערכות שיוצרו. זה הצריך תמיכה כספית נוספת מ-Warner כדי לכסות הפסדים.
ב-1979 הקונסולה מכרה כמיליון יחידות, במיוחד בתקופת החגים, אך הייתה תחרות חדשה מצד מאטל אלקטרוניקה אינטלוויז'ן ומגנאבוקס אודיסיי, המשתמשות גם במחסניות ROM הניתנות להחלפה.
הפריצה הגדולה של הקונסולה לשוק הייתה בעקבות ההמרה של המשחק Space Invaders. זוהי ההמרה הראשונה של ארקייד ברישיון רשמי לקונסולה ביתית. שחרורו במרץ 1980 הכפיל את מכירות הקונסולה לשנה ליותר מ-2 מיליון יחידות, והיא נחשבת לסיבה העיקרית להצלחתה של האטרי 2600. לאחר מכן המכירות הוכפלו שוב בשנתיים הבאות. על פי They Create Worlds אטארי מכרה 1.25 מיליון מחסניות Space Invaders ויותר ממיליון קונסולות בשנת 1980, ולאחר מכן מוערך 3.1 מיליון מערכות VCS בשנת 1981.
עד 1982 10 מיליון קונסולות נמכרו בארצות הברית, בעוד שהמשחק הנמכר ביותר שלה היה פאק-מן, המשחק הקפיץ את המכירות ברחבי העולם ל-12 מיליון יחידות במהלך 1982, ולפי מאמר בנובמבר 1983 במגזין InfoWorld. יותר מ-15 מיליון מכונות Atari 2600 נמכרו עד 1982.
בסך הכל עד שנת 2004 הקונסולה מכרה מעל 30 מיליון ברחבי העולם.
המשחקים הנמכרים ביותר

| שם המשחק | מפתחת/מפיצה | גרסת ארקייד | תאריך שחרור | עותקים שנמכרו |
| --- | --- | --- | --- | --- |
| Pac-Man | Atari, Inc. | Yes | 16 במרץ 1982 | 8.0 !8,095,586 |
| Space Invaders | Atari, Inc. | Yes |  | 6.2 !6,252,229 |
| Donkey Kong | Colecoתבנית:Efn | Yes | יולי 1982 | 4.1 !4,180,523 |
| Pitfall! | Activision | No | 20 באפריל 1982 | 4.0 !4,000,000 |
| Frogger | Parker Brothers | Yes | אוגוסט 1982 | 4.0 !4,000,000 |
| Asteroids | Atari, Inc. | Yes | יולי 1981 | 3.8 !3,832,886 |
| Defender | Atari, Inc. | Yes | 1982 | 3.0 !3,040,684 |
| E.T. the Extra-Terrestrial | Atari, Inc. | No | דצמבר 1982 | 2.7 !2,740,232 |
| Ms. Pac-Man | Atari, Inc. | Yes | פברואר 1983 | 2.3 !2,311,428 |
| Demon Attack | Imagic | No | מרץ 1982 | 2.0 !2,000,000 |
| Night Driver | Atari, Inc. | Yes | יוני 1980 | 2.0 !1,990,643 |
| Berzerk | Atari, Inc. | Yes | אוגוסט 1982 | 1.9 !1,870,642 |
| Centipede | Atari, Inc. | Yes | מרץ 1982 | 1.8 !1,815,661 |
| Warlords | Atari, Inc. | Yes | 1981 | 1.7 !1,788,462 |
| Breakout | Atari, Inc. | Yes | נובמבר 1978 | 1.6 !1,678,965 |
| Adventure | Atari, Inc. | No |  | 1.0 !1,000,000 |
| Laser Blast | Activision | No | מרץ 1981 | 1 !1,000,000 |
| Freeway | Activision | No | יולי 1981 | 1 !1,000,000 |
| Kaboom! | Activision | No | יולי 1981 | 1 !1,000,000 |
| Yars' Revenge | Atari, Inc. | No | מאי 1982 | 1 !1,000,000 |
| Atlantis | Imagic | No | יולי 1982 | 1 !1,000,000 |
| Star Wars: The Empire Strikes Back | Parker Brothers | No | יולי 1982 | 1 !1,000,000 |
| Cosmic Ark | Imagic | No | אוגוסט 1982 | 1 !1,000,000 |
| Megamania | Activision | No | אוקטובר 1982 | 1 !1,000,000 |
| Raiders of the Lost Ark | Atari, Inc. | No | נובמבר 1982 | 1 !1,000,000 |
| River Raid | Activision | No | דצמבר 1982 | 1 !1,000,000 |
הערות שוליים

↑  Every Atari 2600 Activision Game, נבדק ב-2024-04-29
↑  http://www.atariage.com/catalog_overview.html?CatalogID=21
↑  כתוצאה מהקטנת המארז הצטמצם מרחב הכתובות של 6507 ל-8KB בלבד, לעומת 64KB ב-6502. הקונסולה לא תוכננה להשתמש ביותר מ-8KB, ולכן המעבד ה"מוקטן" מתאים לה
↑  Atari 2600 Bankswitching Methods, web.archive.org, ‏2021-02-23
↑  Marty (Computer programmer) Goldberg, Atari Inc. : business is fun, Carmel, NY : Syzygy Co., 2012, ISBN 978-0-9855974-0-5
1 2 3  news, Game Developer (באנגלית)
↑  Jimmy Russell, 101 Amazing Atari 2600 Facts, Andrews UK Limited, 2012-03-12, ISBN 978-1-78234-495-7. (באנגלית)
↑  https://archive.org/stream/retro_gamer/RetroGamer_041#page/24/mode/2up
↑  InfoWorld Media Group Inc, InfoWorld, InfoWorld Media Group, Inc., 1984-08-06. (באנגלית)
↑  A Brief History of Game Console Warfare | BusinessWeek, web.archive.org, ‏2007-05-09
| --- | --- |
בקרת זהויות :  NLI: 987007556846505171  LCCN: sh2008005000 
| אטארי |
| --- | --- | --- |
| קונסולות נייחות | home pong • Atari 2600 • Atari 5200 • Atari 7800 • Atari Jaguar • Atari VCS |  |
| קונסולות ניידות | Atari Lynx |  |
| מחשבים ביתיים | Atari XEGS • Atari 8-bit computers • Atari ST • Atari MEGA STE • Atari TT030 • Atari Falcon |  |
שלט הפדל לאטארי 2600
שלט עם מספרים ולחצנים נוספים לאטארי 2600
איזידור שטרק

| --- | --- |
אין תמונה חופשית
 לידה:  29 באוקטובר 1860 פשט, ממלכת הונגריה 
 פטירה:  8 בספטמבר 1935 (בגיל 74) בודפשט, ממלכת הונגריה 
 מקום קבורה:  בית הקברות היהודי ברחוב קוזמה 
 מקום לימודים:  האוניברסיטה הטכנית של וינה 
 תחום יצירה:  אדריכלות 
 זרם באמנות:  אר נובו 
 יצירות ידועות:  מלון גלרט, ספא גלרט 
 
איזידור שְטֶרק (בהונגרית: Sterk Izidor; פשט, 29 באוקטובר 1860 – בודפשט, 8 בספטמבר 1935) היה אדריכל יהודי-הונגרי, מאסטר בסגנון אר נובו.
ביוגרפיה

איזידור שטרק נולד במשפחה יהודית כבנם של ליפוט שטרק ויוליה הרצוג (1834–1908) הוא למד באוניברסיטה הטכנית בווינה. פתח משרד אדריכלים בבודפשט ב-1892 ותכנן מספר בתי דירות, חנויות כלבו ומפעלים (למשל. רחוב פרנץ דיאק 13-11 - רחוב Bécsi מס' 5, חנות הספרים בדרך Üllői של האחים רוואי).
אחד מבנייני מלונות האר נובו האחרונים בבודפשט בצד המערבי של הדנובה הוא מלון גלרט בבודה עם ספא גלרט, שנבנה בשיתוף פעולה בין ארמין הגדוש - ארתור שבשטין - איזידור שטרק. השילוב של שתי הפונקציות (מלון ומרחצאות ספא) אינו יוצא דופן בשום אופן לתקופה, אבל פרויקט זה הוא המשולב ביותר והמייצג ביותר שם. הקומפלקס נבנה משנת 1909 אך נמסר רק בשנת 1918 בשל פרוץ מלחמת העולם הראשונה, הריזאליט של המבנה בעל הבלוק הגדול (הריזאליט - באנגלית - Avant-corps - הוא חלק בולט ממישור חזית הבניין, כלומר במישור הבניין, הנמשך בדרך כלל בגובה המבנה כולו. הוא משמש לחלוקת שורת הפנים הארוכה בצורה אנכית, ובכך מחייה את האפקט האופטי של הבניין) מסמן את הכניסות המעוטרות למלון ולספא. פנים הספא מעוטר בשפע ויטראז'ים וקישוטי קרמיקה של מפעל ז'ולנאי ההונגרי. אגף הנשים נהרס על ידי פגז שנורה לתוכה במלחמת העולם השנייה, אך האריח התרמי הכחול וחיפוי הפסיפס של חלק אגף לגברים עדיין מציגים את התמונה המקורית מהבנייה.
איזידור שטרק הובא למנוחות בבית הקברות היהודי ברחוב קוזמה בבודפשט.
רשימת בנייניו הידועים

בניין מגורים, בודפשט, Bajcsy-Zsilinszky út, 61. (1894)
בית ארוויסקוס Budapest, Szent Gellert tér 3. (1901–1903)
בית ברוכשטיינר, בודפשט, רחוב יושיקה 2 (1903)
טירת ג'רג'אי, Szurdok (1905)
מלון גלרט עם ספא גלרט, בודפשט, Szent Gellért tér 2. (1911–1918) - יחד עם ארתור שבשטין וארמין הגדוש
קונץ & דן מחסן ומגורים, בודפשט (1912)
בניין מגורים, בודפשט, Dalszínház utca 8. (תחילת המאה ה-20)
בית הכנסת של בית היתומים לבנות של הקהילה היהודית של פשט, בודפשט
בניין מגורים, בודפשט, Bécsi u. 5.
חנות הספרים Üllői út של האחים Révai, Üllői út 18. Budapest
לקריאה נוספת

Magyar életrajzi lexikon I–IV. Főszerk. Kenyeres Ágnes. Budapest: Akadémiai. 1967–1994. (לקסיקון ביוגרפי הונגרי. עורכת ראשית אגנש קניירש. 1994-1967)
Művészeti lexikon I–IV. Főszerk. Zádor Anna, Genthon István. 3. kiad. Budapest: Akadémiai. 1981–1983. לקסיקון אמנות כרכים 1–4 עורכת ראשית אנה זאדור
לקסיקון יהודי הונגרי. 1929. עורך פטר אויווארי. איזידור שטרק.
הערות שוליים

↑  "Születési bejegyzése a pesti neológ izraelita hitközség születési akv. 794/1860. folyószáma alatt".
↑  "Halotti bejegyzése a Budapest VI. kerületi polgári halotti akv. 1606/1935. folyószáma alatt".
↑  "Sterk Lipótné Herzog Júlia halotti bejegyzése a Budapest VI. kerületi polgári halotti akv. 1707/1908. folyószáma alatt".
↑  "Régi fényében a Gellért" (בהונגרית). hg.hu. 2008-04-17. אורכב מ-המקור (html) ב-2012-06-24.
↑  D. Y. B. csapat, Szent Gellért tér 3., Budapest100
↑  A Bruchsteiner-ház épületdíszei, Budapest, 1903
1 2  Zsidó lexikon, i. h.
↑  Hipnotizáló ívek – Budapest legszebb csigalépcsői és lépcsőházai Bódis Krisztián képein, welovebudapest.com (בהונגרית)
↑  Magyar életrajzi lexikon, i. h.
| --- | --- |
בקרת זהויות :  GND: 1036477053  VIAF: 304539578   WorldCat (עם VIAF): 304539578 
מתחם הבניינים של מרחצאות ספא גלרט ומלון גלרט
בניין חנויות ודירות להשכרה במרכז העיר, 1910
איגנס ואן דר ברמפט

איגנס ואן דר ברמפט (בהולנדית: Ignace Van Der Brempt; נולד ב-1 באפריל 2002 באנטוורפן שבבלגיה) הוא כדורגלן בלגי המשחק בעמדת המגן הימני בקבוצת קומו מהסרייה א'.
קריירת מועדונים

ב-14 בספטמבר 2019 ערך ואן דר ברמפט את הופעת הבכורה שלו בקבוצה הבוגרת של קלאב ברוז', בניצחון 2-0 על סרקל ברוז' במסגרת ליגת העל הבלגית. זו הייתה הופעתו היחידה בליגה בעונת 2019/2020. בעונת 2020/2021 הוסיף תשע הופעות ליגה, והבקיע שער אחד.
ב-28 בספטמבר 2021 ערך ואן דר ברמפט את הופעת הבכורה שלו בליגת האלופות, בניצחון 2-1 על ר.ב. לייפציג במסגרת שלב הבתים לעונת 2021/2022.
ב-31 בינואר 2022 חתם ברד בול זלצבורג מהבונדסליגה האוסטרית. עד לסיום עונת 2021/22 ערך ואן דר ברמפט 6 הופעות, וזכה עם קבוצתו בדאבל מקומי. בעונת 2022/23 ערך ואן דר ברמפט 15 הופעות במדי זלצבורג, וזכה עמה באליפות נוספת. את עונת 2023/24 החל ואן דר ברמפט בזלצבורג, אך הושאל לפני סיום חלון ההעברות לעונה אחת להמבורג מהבונדסליגה השנייה בגרמניה. ואן דר ברמפט ערך 23 הופעות במדי המבורג, ולא הצליח להעפיל עמה לבונדסליגה.
לאחר שהסתיימה ההשאלה להמבורג, הושאל ואן דר ברמפט שוב, והפעם לקומו, העולה החדשה לסרייה א'.
קריירה בינלאומית

ואן דר ברמפט שיחק בכל הנבחרות הצעירות של בלגיה, ולזכותו 15 הופעות ושער אחד במדי נבחרת בלגיה בכדורגל עד גיל 21.
תארים

אליפות בלגיה: 2019/2020, 2020/2021
הסופר קאפ הבלגי: 2021/2022
רד בול זלצבורג
אליפות אוסטריה: 2021/2022, 2022/2023
גביע אוסטרי: 2021/2022
אומן

ערך זה עוסק בבעל מקצוע. אם התכוונתם לאדם הנעזר בכישרון יצירתי כדי ליצור אמנות, ראו .
אומן עובד בסנדלריה
אומן קמרוני בעבודתו
אוּמָן הוא בעל מקצוע מיומן ומומחה בתחומו. האומן רוכש את מיומנותו בדרך כלל בשיטת החניכה, כלומר, על ידי כך שבמשך כמה שנים הוא משמש שוליה של בעל מקצוע, עד להסמכתו שלו לדרגת אוּמן מומחה.
בעבר, בעלי המקצוע הוותיקים והמיומנים בתחומם – "האוּמנים המומחים" – היו מאוגדים באגודות בעלי מלאכה שנקראו גילדות.
ראו גם

אוּמָנוּת (אֻמָּנוּת) – מלאכתו של האוּמָן.
תחומי אוּמָנוּת לדוגמה:
נפח
נגר
מסגר
סתת
אדוארד אלטמן

| --- | --- |
אין תמונה חופשית
 לידה:  5 ביוני 1941 (בן 83) ניו יורק, ניו יורק, ארצות הברית 
 ענף מדעי:  כלכלה, מימון 
 מקום לימודים:  הסיטי קולג' של ניו יורק  אוניברסיטת קליפורניה בלוס אנג'לס 
 מוסדות:  אוניברסיטת ניו יורק (1967) 
 אתר רשמי
 
אדוארד איי אלטמן (באנגלית: Edward I. Altman; נולד ב-5 ביוני 1941 בעיר ניו יורק) פרופסור לכלכלה באוניברסיטת ניו יורק, בבית הספר סטרן למנהל עסקים.
התפרסם בעקבות מאמרו משנת 1968, בו תיאר את המשוואות והיחסים הפיננסים (מדד אלטמן - Z score) באמצעותם ניתן לחזות בהסתברות גבוהה יחסית פשיטת רגל עתידית של חברות ציבוריות ופרטיות בטווח של שנתיים. מחקרים מאוחרים יותר למדידת יעילות המודל מראים כי אמינותו גבוהה ושיעור ההצלחה בחיזוי פשיטת הרגל נע בין 70-80%. המשוואה של אלטמן עשתה עבודה טובה בהבחנה בין חברות שפושטות רגל ושאינן. בעבר, 94% מהחברות שהיו בציון מתחת ל-2.7 פשטו את הרגל. לעומת זאת, 97% מהחברות אשר קיבלו עברו את הציון לא פשטו את הרגל.
בשנת 1977 פרסם פרופ' אלטמן את מודל ה-ZETA, שהוא פיתוח של המדד המקורי ושהסתברות החיזוי בו גבוהה אף יותר.
אח"י מבטח

ערך זה עוסק בספינת הטילים. אם התכוונתם לפריגטה, ראו .
| --- | --- |

השקת אח"י מבטח בשרבורג, 11 באפריל 1967
השקת אח"י מבטח בשרבורג, 11 באפריל 1967
 תיאור כללי
 סוג אונייה:  ספינת טילים
 צי:  חיל הים הישראלי 
 דגל הצי:  
 סדרה:  סער 1 הוסבו לסער 2
 אוניות בסדרה:  אח"י מבטח אח"י משגב אח"י מזנק
 ציוני דרך עיקריים
 מספנה:  מספנות שרבורג
 הושקה:  11 באפריל 1967
 תקופת הפעילות:  25 בדצמבר 1967 – 11 בינואר 1996 (28 שנים)
 אחריתה:  מוצבת במוזיאון ההעפלה וחיל הים
 מלחמות וקרבות:    מלחמת ההתשה     מלחמת יום הכיפורים   מלחמת לבנון הראשונה
 מידות
 הֶדְחֶק:  240 טון
 אורך:  45 מטר
 רוחב:  7 מטר
 נתונים טכניים
 גודל הצוות:  35–40 לוחמים
 אמצעי לחימה
 חימוש:  3 תותחי בופורס 40 מ"מ מקלעי 0.5 סונאר קוער פצצות עומק טורפדו 44 טילי גבריאל לאחר ההסבה
אח"י מבטח הייתה הספינה הראשונה מספינות סער. נבנתה במספנות קונסטרוקסיון מקאניק דה נורמאנדי בשרבור שבצרפת. שירתה בחיל הים בין השנים 1967–1996. במשך מספר שנים כלל חימושה בעיקר שלושה תותחי 40 מ"מ. שימשה כספינת תותחים מהירה, ונקראה דגם סער 1. בתצורה זו עברה את מלחמת יום הכיפורים והשתתפה בקרב לטקיה. בשנת 1974 הותקנה בה מערכת טילי גבריאל ובכך הוסבה לדגם סער 2.
הספינה בשירות חיל הים

הספינה אח"י מבטח הייתה הספינה הראשונה שנבנתה במספנות בשרבור, ואחריה נבנו שם עוד 11 ספינות טילים לחיל הים הישראלי. היא הושקה למים ב־11 באפריל 1967 וניתן לה המספר ס-311. מפקדה הראשון היה עזרא קדם וקציני המחלקות הראשונים היו מיכה רם, חיים שקד ומאיר לוין. הספינה ביצעה הפלגות ניסויים והמשך התקנות בשרבור, דבר שעיכב את הגעתה לישראל במספר חודשים. זאת בעיקר עקב בעיית עיכול המדחפים (קוויטציה). היא הגיעה מצרפת ביחד עם אח"י משגב לנמל חיפה, ב-25 בדצמבר 1967. הספינה הייתה הראשונה במסגרת שייטת ספינות הטילים שהוקמה זמן קצר קודם לכן והייתה אחת מתוך שלוש ספינות מדגם סער 1. במקביל לביצוע התקנות האמל"ח שמשה הספינה כבסיס צף להדרכה ולהכשרה מעשית לצוותים שיועדו בהמשך לספינות שבבניה בשרבור.
אחת המשימות הראשונות הייתה השתתפות בחיפושי הצוללת דקר שנעלמה בדרכה לחיפה. החיפושים נעשו בתנאי ים סוער מאוד.
עקב היותה ספינת סער 1, שלא תוכננה עד 1974 להתקנת טילי גבריאל, היא שמשה בין השנים 1968 ל 1973 כספינת ניסויים במגוון רחב של תחומים. בשנת 1969 שמשה כספינת ייחוס למדידות שח"ם (שטח חתך מכ"מי) של חיל הים ורפא"ל, כחלק הבסיסי לבנית מערכות ההגנה וההטעיה כנגד ביות טיל על ספינות סער. במהלך 1973, לאחר השקת אח"י רשף, ספינת סער 4 ראשונה שיועדה לפעול בים האדום, נעשתה הערכת מצב בשייטת ובמפקדת חיל הים כיצד ניתן להאריך את משך השהייה ובכך להגדיל את טווחי ההפלגה של ספינות הסער שפועלות בים התיכון. בוצע ניסוי בודד של התקנת מכלי דלק על הסיפון בירכתי הספינה תוך הורדת תותחי ה 40 מ"מ האחוריים.
עד אוקטובר 1973 השתתפה בחלק ניכר מהמבצעים של הלחימה במחבלים, כולל כספינת פיקוד.
במבצע אביב נעורים השתתפה בהובלת כוחות ושימשה כספינת פיקוד וחפ"ק מושט בפשיטה המשולבת.
במלחמת יום הכיפורים השתתפה הספינה בקרב הסטי"לים הראשון בעולם, קרב לטקיה מול חופי לטקיה. כן השתתפה באבטחת השייט של אניות סוחר ישראליות בדרכן לישראל.
לאחר המלחמה שודרגה הספינה ונוספו לה יכולות חדשות, במרכזן - יכולת נשיאת טילי גבריאל, ובכך הפכה לסער 2. במהלך שנות ה-70 נטלה חלק פעיל בפעילות ביטחון שוטף כנגד מפגעים מהים. השתתפה בטיבוע 2 ספינות פח"ע בלבנון, עצירת אוניית אם נושאת מחבלים ועוד. באביב 1979 הותקנה בסונר נגרר עומק משתנה, דבר ששיפר משמעותית את יכולתה כחלק מספינות הסער ללחימה נגד צוללות ובמאי 1979, הוכרזה ככשירה לפעילות נגד צוללות. במבצע שלום הגליל פעלה כספינת נצ"ל ולאחר מכן המשיכה בפעילות ללכידת ספינות מחבלים. ב-1986 עברה דרך תעלת סואץ לים סוף. ביוני 1986 שבה לזירת הים התיכון, לבסיס חיפה.
מפקדי הספינה

| 0 | 1 | 2 | 3 | 4 | 5 |
| --- | --- | --- | --- | --- | --- |
רשימת המפקדים 
| דרגה ושם  | תקופת כהונה כמפקד הספינה |  פעילות והערות | תמונה |  |  |
| סא"ל עזרא קדם (כריש) | אפריל- יוני 1967 | השקת הספינה בשרבורג |  |  |  |
| סא"ל מייק גל | יולי 1967 – דצמ' 1968 | ניסויי ים והשטה לחיפה. |  |  |  |
| רס"ן חיים שקד | דצמ' 1968 – אוג' 1969 |  |  |  |  |
| סרן רפי אפל | אוג' 1969 – פבר' 1971 |  |  |  |  |
| רס"ן יצחק שמיר | מאי 1971 – יולי 1972 |  |  |  |  |
| רס"ן אילן	שדה | יולי 1972 - פבר' 1973 |  |  |  |  |
| רס"ן אריה שפר | פבר' 1973 – ספט' 1973 |  |  |  |  |
| סרן דני מלמד | ספט' 1973 – נוב' 1973 | מלחמת יום הכיפורים: קרב לטקיה אבטחת אניות סוחר |  |  |  |
| סרן בני בן ארי | פבר' 1974 – אפר' 1975 |  |  |  |  |
| רס"ן דוד עצמון | אפר' 1975 - אוג' 1976 |  |  |  |  |
| רס"ן רוני פלג | 1976 – דצמבר 1977 |  |  |  |  |
| רס"ן גיורא ירדני | דצמ' 1977 - מאי 1979 |  |  |  |  |
| רס"ן חיים געש | מאי 1979 – מאי 1980 |  |  |  |  |
| רס"ן דוד הלפר | מאי 1980 – יוני 1981 | השתתפות בחיפושי הדקר מול החוף המצרי |  |  |  |
| רס"ן טוביה בירן | יוני 1981 יולי 1982 |  |  |  |  |
| רס"ן עמרם חיימי | ספט' 1982 נוב' 1983 |  |  |  |  |
| סרן עופר דובנוב | נוב' 1983 ינו' 1985 |  |  |  |  |
| סרן ירון צחר | ינואר 1985 נוב' 1985 |  |  |  |  |
| רס"ן דורון שמואלי | יוני 1986 - מאי 1988 |  |  |  |  |
| רס"ן אבידן בר סלע | יוני 1988 יולי 1989 |  |  |  |  |
| רס"ן יהונתן ורט | אפר' 1991 – יולי 1991 |  |  |  |  |
| סרן אלון שדות | יולי 1991 יולי 1992 |  |  |  |  |
| רס"ן דני מעוז | יולי 1992 אוק' 1992 |  |  |  |  |
| רס"ן סנה גינדלר | דצמ' 1992 – ספט' 1993 |  |  |  |  |
| רס"ן אלדד תמוז | ספט' 1993 - מאי 1994 |  |  |  |  |
| סרן אורן גוטר | מאי 1994 - אפר' 1995 |  |  |  |  |
| סרן טל עדן | אפר' 1995 ינו' 1996 |  |  |  |  |
הספינה כיום

ב-11 בינואר 1996 הורד נס השירות הפעיל מתורן אח"י "מבטח" והיא הועברה למוזיאון ההעפלה וחיל הים בחיפה, שם היא מייצגת את שייטת ספינות הטילים כסטי"ל הראשון של ישראל.
גלריה

קצין המכונה מאיר לוין בחדר מכונות אחורי באח"י מבטח.
טקס השקת אח"י מבטח בשרבור 11 באפריל 1967.
צוות מכונאים בהפלגת ניסויים באח"י מבטח בשרבורג.
"אח"י מבטח" כספינת תותחים סער 1 שנים 1968 עד 1973.
הספינה אח"י מבטח לאחר שהותקנה בה מערכת נשק גבריאל (טיל), 1974.
צוות אח"י מבטח בשנת 1982 בפיקוד טוביה בירן.
ספינת הטילים אח"י מבטח נושאית מערכת גילוי צוללות, סונר נגרר עומק משתנה בירכתיים, טילי גבריאל (טיל) והרפון (טיל), בתצורה משנת 1994.
אח"י מבטח במוזיאון ההעפלה וחיל הים בחיפה, 1996.
לקריאה נוספת

גיורא ירדני, להפליג עד טיפת הדלק האחרונה, אח"י פלברה אגדות שקרו באמת, בית החובל 2020, עמ' 153.
ביאורים

↑  תמונה מתקופה מוקדמת יותר
הערות שוליים

↑  ביקור חיים בר לב באח"י מבטח בשרבורג, באתר ארכיון צה"ל, ‏11 באפריל 1967
↑  משה אימבר, שייטת 3 ספינות הטילים בחיל הים, ההוצאה לאור משרד הביטחון, 2005, עמ' 16, 17
↑  ראיון עם אל"ם מאיר לוין קצין המכונה הראשון, באתר Youtube, ‏נובמבר 2019
↑  תיאור האירועים באתר חיל הים הישראלי
↑  הרשימה לפי סא"ל כוכבי אזרן במוזיאון ההעפלה וחיל הים
| ספינות טילים של חיל הים הישראלי |
| --- | --- | --- |
שייטת ספינות הטילים • כלי שיט של חיל הים
| סער 1 שלכת | אח"י מבטח • אח"י משגב • אח"י מזנק | סמל חיל הים הישראלי  |
| סער 2 שלכת | אח"י חיפה • אח"י אילת • אח"י עכו | סמל חיל הים הישראלי  |
| סער 3 שלכת | אח"י סער • אח"י סופה • אח"י געש • אח"י חרב • אח"י חנית • אח"י חץ | סמל חיל הים הישראלי  |
| סער 4 תכלית | אח"י רשף • אח"י קשת • אח"י רומח • אח"י כידון • אח"י תרשיש • אח"י יפו | סמל חיל הים הישראלי  |
| סער 4 נדרן | אח"י ניצחון • אח"י עצמאות • אח"י מולדת • אח"י קוממיות | סמל חיל הים הישראלי  |
| סער 4.5 חוחית | אח"י עליה • אח"י גאולה | סמל חיל הים הישראלי  |
| סער 4.5 נושב | אח"י רומח • אח"י קשת | סמל חיל הים הישראלי  |
| זיוונית | אח"י שמרית • אח"י שלומית | סמל חיל הים הישראלי  |
| סער 4.5 נירית | אח"י חץ • אח"י תרשיש • אח"י כידון • אח"י יפו • אח"י חרב • אח"י סופה | סמל חיל הים הישראלי  |
| סער 5 להב | אח"י אילת • אח"י להב • אח"י חנית | סמל חיל הים הישראלי  |
| סער 6 | אח"י מגן • אח"י עוז • אח"י עצמאות • אח"י ניצחון |  |